OpenLLM-France/wikimedia huggingface dataset:
# Robert Lefkowitz

Robert Joseph Lefkovitz (New York, 1943ko apirilaren 15a) estatubatuar biokimikaria da. 2012ko Kimikako Nobel Saria jaso zuen Brian Kobilkarekin batera proteinei akoplatutako hartzaileen gainean egindako lanagatik.
Jatorri juduko familia batean jaio zen eta kimika eta medikuntza ikasi zuen Columbiako Unibertsitatean. Duke Unibertsitateko biokimikako irakaslea izan zen.
G proteinei loturiko hartzaileri buruz egindako ikerketek Nobel saria eman zioten, Brian Kobilka kolaboratzailearekin batera.
* Datuak: Q80910
* Multimedia: Robert Lefkowitz / Q80910
# Robert Lee (Texas)

Robert Lee Texasko hiri bat da. Coke konderrian kokatua dago. 2010ean 1.049 biztanle zituen, 2,95 kilometro koadrotan banatuta.

## Ikus, gainera

* Coke konderria

## Kanpo estekak

* Datuak: Q972986
* Multimedia: Robert Lee, Texas / Q972986
# Robert Lewandowski

Robert Lewandowski (Varsovia, Polonia, 1988ko abuztuaren 21a) poloniar futbolaria da. FC Barcelona taldean jokatzen du, aurrelari gisa. Poloniako futbol selekzio nazionalarekin ere deitua izaten da, eta bertako kapitain eta historiako goleatzaile nagusia da. Bere garaiko goleatzaile onenetariko bat bezala kontsideratua dago. Hainbat txapelketa internazionaletan parte hartu du.

## Ibilbidea

Roberten futbol ibilbidea MKS Varsovia Warsaw taldean hasi zuen 1997. urtean, 9 urte besterik ez zituela, eta bertan hazi zen 2004. urterarte. Urte horretan bere hiriko beste talde batera joan zen, hain zuzen ere Delta Warsaw taldera, baina han urte bat bakarrik egon zen, hurrengo denboraldirako Legia Warsaw II taldera joan baitzen. Han ere urte bat bakarrik egon zen, 2006-2007 denboraldian profesionaletan jokatzen hasi zen eta. Znicz Pruszków taldean egon zen 2006 eta 2008 urteen artean. 59 partidu jokatu zituen eta 36 gol sartu. 2008an, Lech Poznań-ek fitxatu zuen 1,5 milioi eurorengatik, eta beste bi urte egon zen bertan, 58 partidu jokatu eta 32 gol sartuz.
Geroz eta hobeto ikusten zen, eta hainbat taldek begia jarri zuten berengan, adibidez Borussia Dortmundek. 2010ean, eta 4,5 milioi euro ordainduta, talde alemaniarrak erosi zuen, eta egongo zen 2014. urterarte. Hor frogatu zuen zein aurrelari ona zen, eta 4 urtetan 131 partidu jokatu zituen, zeinatan 74 gol sartu zituen. Bere errendimendua bikaina izan zen, eta Alemaniako beste talde erraldoiak, Municheko Bayernek, beregan jarri zituen begiak. Hala bada, 2014ko udan, kontratua bukatu zitzaion, eta debalde alde egin zuen bere aurkari zuzenerera. 2020. urterarte bere maila baieztatu eta aurkarien errespetua handitzea besterik ez du egin, 200 partidu baino gehiago jokatu ditu eta gutxigorabehera bere gol koefizientea 0,75ekoa da.

## Kanpo estekak

* Robert Lewandowski (90minut.pl)
* Datuak: Q151269
* Multimedia: Robert Lewandowski / Q151269
# Robert Lowell

Robert Trail Spencer Lowell IV (Boston, 1917ko martxoaren 1a - New York, 1977ko irailaren 12a) estatubatuar olerkaria izan zen.
Bostongo familia aristokrata batean jaio zen eta familia bere olerkigintzaren gai garrantzitsu bat izan zen. Bere olerkiak Bostonen eta Ingalaterra Berrian kokatzen dira. Allen Tate, Elizabeth Bishop eta William Carlos Williams poetek eragin zioten. Bertso metrikoa eta librea erabili zituen.
1959ko Life Studies liburuak National Book Award saria irabazi zuen 1960an. Ordutik poesia konfesionaleko olerkien taldeko kidetzat hartua izan zen. 1947an eta 1974an Pulitzer Saria Olerkigintzan irabazi zuen.

## Lanak

* Land of Unlikeness (1944)
* Lord Weary's Castle (1946) (Pulitzer Saria)
* The Mills of The Kavanaughs (1951)
* Life Studies (1959)
* Phaedra (itzulpena) (1961)
* Imitations (1961)
* Nathaniel Hawthorne, 1804-1864 (edizio mugatua Hawthornen heriotzaren mendeurrenean), Ohio State University Press (1964)
* For the Union Dead (1964)
* The Old Glory (1965)
* The Achievement of Robert Lowell: A Comprehensive Selection of His Poems William J. Martz, Scotten argitarapena, Foresman (1966)
* Near the Ocean (1967)
* R. F. K., 1925-1968 (edizio mugatu pribatua) (1969)
* Notebook 1967-1968 (1969) (berrikusia eta zabaldua: Notebook, 1970)
* The Voyage & other versions of poems of Baudelaire (1969)
* Prometheus Bound (itzulpena) (1969)
* Poesie, 1940-1970 (Ingelesez italierazko itzulpenekin), Longanesi (Milan), (1972)
* History (1973)
* For Lizzie and Harriet (1973)
* The Dolphin (1973) (Pulitzer Saria)
* Selected Poems (1976) (zabaldua, 1977)
* Day by Day (1977)
* The Oresteia of Aeschylus (1978)
* Collected Prose (1987)
* Collected Poems (2003)
* Selected Poems (2006) (zabaldua)

## Kanpo estekak

* Datuak: Q981448
* Multimedia: Robert Lowell / Q981448
# Robert Ley

Robert Ley (Niederbreidenbach, 1890eko otsailaren 15a - Nurenberg, 1945eko urriaren 25a) alemaniar politikari nazia izan zen.
Kimika ikasketak egin zituen Jena, Bonn eta Münsterko unibertsitateetan. Lehen Mundu Gerran esku hartu zuen artillero gisa, eta 1917an zauritu zuten.
1925ean Alderdi nazian sartu zen. Renaniako gauleiterra eta egunkari antisemita bateko editorea izan zen. 1930ean Reichstageko kide hautatu zuten. 1933tik 1945era Lanaren Talde Alemaniarraren buruzagia izan zen.
Erakundeak Alemaniako sindikatu guztiak biltzen zituen eta Leyk diru kopuru handia bereganatu zuen. Taldea Alemaniako erakunderik ustelena bihurtu zen.
Gerra garaian Adolf Hitlerren zirkulu intimoko kide izan zen. 1945eko maiatzean harrapatu zuten estatubatuarrek, eta Nurenbergeko epaiketetan auzipetu zuten. Ley 1945eko urriaren 25ean urkatu zen, epaiketa hasi aurretik.

## Kanpo estekak

* Datuak: Q58645
* Multimedia: Robert Ley / Q58645
# Rhytidohoplites

Rhytidohoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q16518771
# Rhytisma acerinum

Rhytisma acerinum Rhytismataceae familiako onddo espezie bat da. Onddo fitopatogeno hau nahiko arrunta da Europako eta AEBetako astigarren hostoetan, bereziki astigar zorrotz eta astigar zuri hostoetan, non gaixotasun kriptogamikoa eragiten duen. Sintomak udaren amaieratik udazkenean hostoak erori arte ikus daitezke, baina fase sexuatua udaberrian izaten da, lurrera eroritako hosto hilen gainean.
Hiriko, industriako eta errepideko zirkulazioak eragindako kutsadura atmosferikoaren bioadierazle fidagarria da: zenbat eta orban gutxiago izan, orduan eta sufre dioxido eta metal astun gehiago agertuko dira.
Sinonimoak: Mucor granulosus, Xyloma acerinum, Xyloma gyrans, Cryptosporium acerinum.

## Deskribapena

Phacidiaceae ordenako ascomiceto bat da, ostalari hostoa markatzen duen 2 cm arteko estroma gutxi-asko zirkularra (astigar hostoetan hazten da), erliebe gutxiko orban beltz distiratsuak, irekiak luzetarako arraildurekin.
* Rhytisma acerinum-aren garapena astigar zuriaren gainean.
* Lurrean usteltzen ari diren hostoetan, neguaren irteeran, askopioak sortzen dira.
* Askokarpak.
* Orratz-formako askosporak.
* Askosporen infekzioaren udaberriko hasiera. Orban horiak baino ez dira ikusten.
* Stroma garatzen hastea.
* Orban beltzaren garapena.
* Erdiko orbana handitzea eta aureola horia pixkanaka galtzea.
* Estadioa, uda amaieran. aureola horia ez da ia ikusten.
* Stroma guztiz garatuak.
* Udazkeneko fasea, lurrera eroritako hostoak.
* Hostoak galtzea.

### Banaketa eremua

Kanada, Ameriketako Estatu Batuak, Mexiko, Europa, Errusia, Kaukasia, Himalaiako eremua, Uzbekistan, Japonia, Txina, Indonesia, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 603 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Rhytisma acerinum: GBIF—the Global Biodiversity Information Facility.

## Kanpo estekak

* Datuak: Q163458
* Multimedia: Rhytisma acerinum / Q163458
# Russula violacea

Russula violacea Russulaceae familiako onddo espezie bat da.
Sinonimoa: Russula cavipes

## Deskribapena

Kapela: 4 eta 6 cm bitarteko diametrokoa, ez da oso hauskorra, ertza ia ildaskatu gabea, berdea edo moretik lila kolorera, batzuetan eremu zentrokideetan, berdea nagusituz erdigunean.
Orriak: Krema kolorekoak, pixka bat horitu egiten dira, nahiko zabal.
Hanka: 4 cm inguruko garaierakoa eta cm 1 inguruko lodierakoa, biguna, horitu egiten da.
Haragia: Horitu egiten da, fruta usaina du, pelargonioaren antzekoa eta zapore akrea. Guayakoarekin erreakzio positiboa (ahuletik sendora).
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Cavipes epitetoa ere latinetik dator, barnehutsa esan nahi duen “cavus” hitzetik eta hanka esan nahi duen “pes” hitzetik. Oin barnehutsa duelako.

## Jangarritasuna

Ez da jangarria.

### Nahasketa arriskua

Russula pelargonia eta Russula clariana, delakoekin nahas daiteke. Habitata eta usain bereizgarriak partekatzen dituzte.

## Sasoia eta lekua

Udazkenean. Zenbait zuhaitz hostozabalen azpian.

### Banaketa eremua

Ameriketako Estatu Batuak, Bolivia, Europa, Errusia, Kaukasia, Turkia, Iran, Himalaiako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 72 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 136 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 355 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Russula violacea: GBIF—the Global Biodiversity Information Facility.

## Kanpo estekak

* Datuak: Q1552388
* Multimedia: Russula violacea / Q1552388
# Russulaceae

Russulaceae familia Russulales ordenako onddo familia bat da. Talde honetako espezieek hanka harikorrak eta klarionaren antzekoak dauzkate, modu berezian hausten direnak.

## Generoak

Familia honetan bi genero nagusi daude:
* Russula generoak 160 espezie inguru barne hartzen ditu, horietako asko bereizteko zailak. Hainbat perretxiko jangarri daude talde honetan; estimatuenak gibelurdina (Russula virescens) eta urritxa (Russula cyanoxantha) dira.
* Lactarius generoko perretxikoek esne antzeko substantzia bat jariatzen dute txapeletik. Esnegorria (Lactarius deliciosus) talde honetakoa da.
* Datuak: Q831743
* Multimedia: Russulaceae / Q831743
* Espezieak: Russulaceae
# Russy

Russy Suitzako udalerria da. Friburgo kantonamenduan dago, Belmont-Broye barrutian. 2014an biztanle zituen kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70299
* Multimedia: Russy / Q70299
# Russula viscida

Russula viscida Russulaceae familiako onddo espezie bat da.

## Deskribapena

Kapela: 5,5 eta 13,5 cm bitarteko diametrokoa. Gogorra, trinkoa, lodia, hasieran globo itxurakoa eta gero guztiz zabaldua, leuna, askotan pixka bat latza edo erdian pikortsua. Purpura beltzaxka kolorekoa orban horixkekin, berdexkekin edo oliba antzekoekin. Kapelaren azala itsatsia, distiratsua, hezea, likatsua. Ertz puntazorrotza, erregularra eta lobatua.
Orriak: Estu eta gero zabal, urkilatuak, orritxoren batzuekin, mehetu-dekurrenteak, pixka bat borobilduak. Zurixkak edo boli zikin kolorekoak.
Hanka: 4 eta 9 cm bitarteko garaierakoa eta 1,5 eta 2,6 cm bitarteko diametrokoa. Haragitsua, lodia, oso gogorra, betea, gero biguna, pixka bat erraboiltsua, zilindriko samarra. Zuria, arre-horixka edo orban horiekin edo okre zikin kolorekoekin. Gainazala pixka bat pruinaduna, latza, distiratsua.
Haragia: Zuria, partzialki horixka edo arrea. Zapore gozokoa baina gero pikante samarra.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Viscida epitetoa latinetik dator, likatsua esan nahi duen “viscidus” hitzetik. Bere kapela likatsuagatik.

## Jangarritasuna

Jangarria.

## Sasoia eta lekua

Udan eta udazkenean. Urri samarra. Mendian, Picea excelsa edo Abies alba izeien basoetan.

### Banaketa eremua

Kanada, Ameriketako Estatu Batuak, Brasil, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 403 or. ISBN 84-282-0539-6 (T.I). ISBN: 84-282-0538-8 (O.C.)..
* ↑ Russula viscida: GBIF—the Global Biodiversity Information Facility.

## Kanpo estekak

* Datuak: Q1811602
* Multimedia: Russula viscida / Q1811602
# Russula xerampelina var. erythropoda

Russula xerampelina var. erythropoda Russulaceae familiako onddo espezie bat da. Jangarri ona, itsaski usaina murrizteko landare aromatikoekin asko egosten bada.

## Deskribapena

Kapela: 6 eta 10 cm bitarteko diametrokoa. Mamitsua, solidoa, ganbila, ertza brast mehetua; more beltzaxka edo karmin bizi kolore apartekoarekin. Kapelaren azala lodia, itsatsia, ertzean bakarrik banandu daiteke.
Orriak: Estu, batzuetan urkilatuak, krema edo krema okre antzeko kolorekoak.
Hanka: 4 eta 8,3 cm bitarteko garaierakoa eta 1,4 eta 3 cm bitarteko diametrokoa. Orokorrean oinarrian loditua, batzuetan zilindrikoa edo goialdean loditua, arrosa-gorri kolorekoa, gero erdigunean zurbilagoa hori-arrexka kolorea hartuz.
Haragia: Lodia eta solidoa gaztetan, gero biguna, zuria, laster horira biratzen du. Sardinzar usain tipikoarekin eta zapore gozoarekin.
Etimologia: Latinetik dator Russula hitza, russus-etik, gorriaren txikigarritik:apur bat gorrixka kolore gorria dutelako Russula generoko espezie askok. Erythropoda epitetoa grekotik dator, gorria esan nahi duen “erythros” hitzetik eta hanka esan nahi duen “pus” hitzetik. Hankaren koloreagatik.

## Jangarritasuna

Jangarria.

### Nahasketa arriskua

Taxoi nominalak (Russula xerampelina) hanka zuria du ardo koloreko tonu apalekin, kapelaren azala ez du hain iluna (gorri-ardo kolorea), pinudietan bakarrik ez du irteten eta udan ere hazten da. Pinudietako beste Russula gorrixkekin nahas daiteke.

## Sasoia eta lekua

Udazkenean bakarrik. Mendiko pinudietan (Pinus sylvestris)

### Banaketa eremua

Euskal Herria, Espainia, Frantzia, Alpeak

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 413 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Russula xerampelina var. erythropoda: GBIF—the Global Biodiversity Information Facility.

## Kanpo estekak

* Datuak: Q127514032
# Russula veternosa

Russula veternosa Russulaceae familiako onddoa da. Jangaitzat jotzen da, apur bat toxikotzat ere bai.

## Deskribapena

Kapela: 4 eta 10 cm. arteko diametrokoa, hemisferikotik ganbilera, gero laua eta erdialdea hondoratua. Ertza kiribildutik laura, osoa, leuna, baina heltzen denean ildaskatua. Azala kapelaren erradioaren heren batean bereiz daiteke, likatsua eta distiratsua eguraldi euritsuan, matea eta leuna lehorrarekin; kolorea arrosatik arrosa-gorrixkara, erdian koloregabetzeko joera du eta krema-horixka edo hori-biolazeoa hartzen du.
Orriak: Hauskorrak, itsatsiak eta apur bat dekurrenteak, estu. Krema-zuritik horira eta gero krema-horixkatik okre-horira.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 4-7 x 1-2 cm-koa, zilindrikoa, betea, gero erdi-hutsa, leuna, baina pruinosoa goian, kolorea, zuria gaztetan eta grisaxka zahartzean.
Haragia: Hauskorra, harroa, zuria eta ebaki ondoren tonu grisak hartzeko joera du, eta zahartzean; sagar konpota usainarekin, gero eztiarena eta zapore garratza mastekatu ondoren.
Etimologia: Latinetik dator russula hitza, russus-etik, gorriaren txikigarritik: apur bat gorrixka, kolore gorria daukatelako russula generoko espezie askok.

## Jangarritasuna

Jangaitzat jotzen da, baita apur bat toxikotzat ere.

### Nahasketa arriskua

Russula aurora-rekin nahas liteke, baina honek zapore gozoa dauka, baita Russula maculata eta Russula decipiens-ekin ere.

## Sasoia eta lekua

Udan eta udazkenean ateratzen da hostozabal basoetan, pagadietan batez ere.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 408 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 76 or. ISBN 282-0865-4..

## Kanpo estekak

* Datuak: Q1399229
* Multimedia: Russula veternosa / Q1399229
# Russula vinosa

Russula vinosa Russulaceae familiako onddo espezie bat da. Jateko nahiko ona, batez ere kolorea oraindik hondatu ez zaien aleak. Beste espezie batzuekin nahastea komeni da.
Sinonimoa: Russula decolorans var. obscura

## Deskribapena

Kapela: Handia, 5 eta 15 cm bitarteko diametrokoa, ganbil-biribildutik lauagora, ertza pruina pixka batekin. Azal leuna, nahiko distiratsua, zati batean bereiz daitekeena, erdialdea gorrixka edo arrosa-purpura, eta ertza pixka bat morea.
Orriak: Zabal samar, beix-krema kolorekoak eta hori-okrerako joerarekin.
Hanka: Kapela baino laburragoa da proportzioan, zilindrikoa, trinkoa, zuria, zahartzean edo ebakitzean, gris-beltzaxka bihurtzen da.
Haragia: Nahiko malgua, zuria, ebakitzean gris ilun kolorekoa bihurtzen da, usaingabea eta zerbait mina. Espora-jalkin zurixka.
Etimologia: Latinetik dator Russula hitza, russus-etik, gorriaren txikigarritik: apur bat gorrixka kolorea dutelako Russula generoko espezie askok.

## Jangarritasuna

Nahiko ona jateko.

## Nahasketa arriskua

Russula paludosa delakoarekin nahas daiteke, hau handiagoa da, antzeko kolorea du, baina uniformeagoa. Antzeko beste espezie batzuk ere badaude.

## Sasoia eta lekua

Udan eta udazkenaren hasieran. Koniferoen baso hezeetan eta inguruko oihanpeko goroldiotan. Eremu zingiratsuetan.

### Banaketa eremua

Kanada, Alaska, Ameriketako Estatu Batuak, Groenlandia, Europa, Errusia, Kaukasia, Himalaiako eremua, Txina, Uganda, Boli Kosta.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 65 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 126 or. ISBN 84-505-1806-7..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Russula vinosa: GBIF—the Global Biodiversity Information Facility.

## Kanpo estekak

* Datuak: Q113988
* Multimedia: Russula vinosa / Q113988
# Russulales

Russulales ordena Russula eta Lactarius generoak eta bere ahaideak barne hartzen dituen Agaricomycetes klaseko onddoen taldea da.

## Kanpo lotirak

* (Ingelesez) Russulales taldeari buruzko albisteak
* (Ingelesez) Russulales taldearen inguruko webgunea
* Datuak: Q219143
* Multimedia: Russulales / Q219143
* Espezieak: Russulales
# Rockwood, Tennessee (Tennessee)

Rockwood, Tennessee Ameriketako Estatu Batuetako hiri bat da. Roane konderrian dago, Tennessee estatuan. 5.444 biztanle ditu, 20,891011 kilometro koadroko azaleran banatuta.

## Ikus, gainera

* Roane konderria

## Kanpo estekak

* Datuak: Q979056
* Multimedia: Rockwood, Tennessee / Q979056
# Rockwood (Illinois)

Rockwood Illinoiseko herri bat da. Randolph konderrian kokatua dago. 2010ean 42 biztanle zituen, 0,55 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q876528
# Rockwood (Michigan)

Rockwood Michigango hiri bat da. Wayne konderrian kokatua dago. 2010ean 3.289 biztanle zituen, 6,53 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q1273766
# Rockwood (Pennsylvania)

Rockwood Pennsylvaniako borough bat da. Somerset konderrian kokatua dago. 2010ean 890 biztanle zituen, 0,87 kilometro koadrotan banatuta.

## Ikus, gainera

* Somerset konderria

## Kanpo estekak

* Datuak: Q1181442
* Multimedia: Rockwood, Pennsylvania / Q1181442
# Rockwood (Virginia)

Rockwood Ameriketako Estatu Batuetako erroldak esleitutako leku bat da. Chesterfield konderrian dago, Virginia estatuan. 8.685 biztanle ditu, 14,03015 kilometro koadroko azaleran banatuta.

## Ikus, gainera

* Chesterfield konderria

## Kanpo estekak

* Datuak: Q1646057
# Rocky (Oklahoma)

Rocky Oklahomako herri bat da. Washita konderrian kokatua dago. 2010ean 162 biztanle zituen, 0,59 kilometro koadrotan banatuta.

## Ikus, gainera

* Washita konderria

## Kanpo estekak

* Datuak: Q2676347
# Rockwell Kent

Rockwell Kent (1882ko ekainaren 21a - 1971ko martxoaren 13a) estatubatuar margolaria, grabatzailea, ilustratzailea, idazlea, marinela, abenturazalea eta saltzailea izan zen.
Bere margolanek kolore leunak dituzten hainbat paisaia irudikatzen zituzten.
Politikoki aktiboa, Amerikako Alderdi Sozialistako kidea izan zen eta hainbat sindikatu sostengatu zituen. AEBek Sobietar Batasunarekiko zuten politikaren aurkari gisa agertu zen Gerra Hotzean, eta horretarako Joseph McCarthy-ren miran egon zen eta pasaportea kendu zioten. Berreskuratu egin zuen Auzitegi Gorenaren ebazpena jaso zuenean, eskubide zibilak mugatzen zituela esaten baitzuen, ezin baitzuen askatasunez bidaiatu. Bakearen Lenin saria jaso zuen eta zehaztu zuen diru saria "Vietnamgo haur guztiei, bai iparraldekoei bai hegoaldekoei" eman beharko zaiela.

## Kanpo estekak

* Datuak: Q114405
* Multimedia: Rockwell Kent / Q114405